MALTA Fit-Tribunal ta' Reviżjoni Amministrattiva (Att dwar it-Taxxa fuq Dokumenti u Trasferimenti - Kap. 364 tal- Liġijiet ta' Malta) Maġistrat Dr. Gabriella De Bono B.A., LL.D. KAI Investments Limited Vs Id-Direttur (Taxxa fuq il-Proprjetà) u l-Kummissarju tat-Taxxi Illum 22 ta' Ottubru 2020 It-Tribunal, Ra r-Rikors ippreżentat mis-soċjetà KAI Investments Limited fis-7 ta' Lulju 2017 permezz ta' liema titlob li t-Tribunal iħassar, jirrevoka u jannulla l-Likwidazzjoni ta' Taxxa bil-Kont Nru. IV133979 maħruġa fil-konfront tagħha mid-Direttur (Taxxa fuq il-Proprjetà) u l-Kummissarju tat-Taxxi u l-konsegwenti Avviż ta' Rifjut datat 12 ta' Ġunju 2017, bl-ispejjeż kontra d-Direttur (Taxxa fuq il- Proprjetà) u l-Kummissarju tat-Taxxi; Ra d-dokumenti annessi mar-Rikors promotur markati Dok. "KI1" sa' Dok. 4 sa' 24 tal-proċess; Ra r-Risposta tad-Direttur (Taxxa fuq il-Proprjetà) u tal-Kummissarju tat-Taxxi permezz ta' liema jopponu għall-appell tas-soċjetà Rikorrenti mill-Likwidazzjoni ta' Taxxa bil-Kont Nru. IV774643 u jitlob li l-istess jiġi miċħud, bl-ispejjeż kontra s-soċjetà Rikorrenti, u minflok l-imsemmija Likwidazzjoni ta' Taxxa tiġi kkonfermata stante li: (i) skond l-Artikolu 58(3) tal-Kap. 364 tal-Liġijiet ta' Malta, il-piż tal-prova li l-likwidazzjoni magħmula mill-Kummissarju tat-Taxxi hija ħażina jaqa' fuq is-soċjetà rikorrenti. Peress illi f'dan il-każ l-imsemmija soċjetà Rikorrenti ma hijiex bi ħsiebha tħarrek xhieda għaliex ma semmiet l-ebda xhud fir-Rikors tagħha hekk kif meħtieġ bl-Artikolu 15(2)(d) tal-Kap. 490 tal-Liġijiet ta' Malta, allura dan ifisser li hija ma tista' qatt tipprova l-każ tagħha li l-likwidazzjoni tal-Kummissarju hija eċċessiva jew hażina skond l-Artikolu 58(3) tal-Kap.364 tal- Liġijiet ta' Malta; (ii) l-istima u l-likwidazzjoni ta' taxxa mwettqa mill- Kummissarju tat-Taxxi nħadmet b'mod tajjeb fuq il-kejl imsemmi fir-Regolament 3 tar-Regoli dwar it-Taxxa fuq Dokumenti u Trasferimenti, Leġislazzjoni Sussidjarja 364.06, tant illi l-likwidazzjoni nħadmet fuq stimi mħejjija mill-Periti Carmel Caruana Pulls u Anthony Sutherns, li t-tnejn qablu li ċ-ċifra ta' €170,000 indikata fil-kuntratt ta' trasferiment datat 29 ta' April 2016 ma tirriflettix il-valur reali ta' l-appartament li jinsab fi Triq it-Torri, Tas-Sliema; (iii) bil-kemm hemm għalfejn jingħad illi appartament f'TasParti mill-Fgura, bil-faċċata tiegħu jħares lejn il- baħar jiswa ferm aktar minn €170,000; (iv) apparte minn hekk it-tlett raġunijiet mogħtija mis-soċjetà Rikorrenti għalfejn skontha l-Likwidazzjoni ta' Taxxa maħruġa fil-konfront tagħha hija eċċessiva, ma humiex raġunijiet tajba biex titwaqqa l-imsemmija Likwidazzjoni ta' Taxxa: (a) in kwantu rigwarda l-ewwel raġuni, il-fatt li fl-att ta' trasferiment il-prezz tat-trasferiment ġie indikat fis- somma ta' €170,000, ma jfissirx li dan il-valur ma jista' jmeriħ ħadd. L-Artikolu 52 tal-Kap.364 tal-Liġijiet ta' Malta fil-fatt jipprovdi li l-Kummissarju tat-Taxxi għandu l-jedd skond il-Liġi li ma jaqbilx ma' valur dikjarat f'kuntratt ta' trasferiment. B'hekk il-prezz dikjarat waħdu ma jistax jitqies bħala prova konklussiva tal-valur rejali tal-ġid trasferit, iktar u iktar meta l-kuntratt ta' trasferiment ma jkunx akkumpanjat b'valutazzjoni professjonali kif imsemmi fir- Regolament 3A tar-Regoli dwar it-Taxxa fuq Dokumenti u Trasferimenti, Leġislazzjoni Sussidjarja 364.06; (b) in kwantu rigwarda t-tieni raġuni mogħtija mis-soċjetà Rikorrenti, il-fatt li s-soċjetà ottjeniet self bankarju fl-ammont ta' €95,000 ma jfissirx li l-appartament trasferit ma jiswiex, fl-istat li kien fih meta ġie trasferit, iktar minn €170,000; (ċ) in kwantu rigwarda t-tielet raġuni mogħtija mis-soċjetà Rikorrenti, fl-ewwel lok ma jirriżultax li s-soċjetà Rikorrenti kienet involuta fil-ftehim anness mar-Rikors promotur bħala Dok. "KI4" stante li l- partijiet kontraenti hemm indikati huma terzi persuni li ma humiex parti f'dawn il-proċeduri. Fi kwalunkwe każ, il-fatt li l-appartament ġie akkwistat bl-iskop li jerġa' jinbena mill-ġdid ma jfissirx li ma kienx jiswa iktar minn €170,000; Apparte mill-eċċezzjonijiet u kontestazzjonijiet fil-mertu, in linea preliminari d- Direttur (Taxxa fuq il-Proprjetà) u l-Kummissarju tat-Taxxi ssollevaw eċċezzjoni preliminari fis-sens illi ma kellux għalfejn jiġi mħarrek id-Direttur (Taxxa fuq il- Proprjetà) għaliex skond l-Artikolu 3 tal-Kap. 517 tal-Liġijiet ta' Malta, il-Kap tad- Dipartiment responsabbli mill-kwistjoni mertu ta' dawn il-proċeduri huwa l- Kummissarju tat-Taxxi. B'hekk ai termini ta' l-Artikolu 181B tal-Kap.12 tal-Liġijiet ta' Malta, id-Direttur (Taxxa fuq il-Proprjetà) għandu jiġi liberat mill-osservanza tal-ġudizzju, in kwantu f'dan il-każ ir-rappreżentanza ġudizzjarja tal-Gvern ta' Malta hija biżżejjed integra bil-preżenza waħdiha tal-Kummissarju tat-Taxxi; Ra li b'Digriet datat 28 ta' Novembru 20171, it-Tribunal, fid-dawl tat-tieni eċċezzjoni sollevata mill-Kummissarju tat-Taxxi u mid-Direttur (Taxxa fuq il- Proprjetà), ikkonċeda lis-soċjetà Rikorrenti żmien ħmistax minn dakinhar sabiex tippreżenta Nota fejn tindika x-xhieda li bi ħsiebha tressaq f’dawn il-proċeduri; 42 tal-proċess. Ra n-Nota ppreżentata mis-soċjetà Rikorrenti fit-30 ta' Novembru 20172, fejn telenka x-xhieda li bi ħsiebha tressaq f'dawn il-proċeduri; Ra d-dokument markat Dok. "KI7", ossia kopja legali ta' l-att ta' trasferiment fl- atti tan-Nutar Tiziana Maria Abziyani datat 29 ta' April 2016, esebit mis-soċjetà Rikorrenti permezz ta' Nota ppreżentata fil-15 ta' Jannar 2018 a fol. 46 sa' 57 tal- proċess; Sema' x-xhieda tal-Perit Malcolm Grech Pisani mogħtija waqt is-seduta tal-15 ta' Jannar 20183 u x-xhieda ta' Andrew Serracino Inglott Gaerty, Direttur tas-soċjetà Rikorrenti, mogħtija waqt is-seduta tad-19 ta' Frar 20184, sema' x-xhieda ta' Alex Gauci Baluci, rappreżentant tal-Kummissarju tat-Taxxi, mogħtija waqt is-seduta tad-9 ta' April 20185 u x-xhieda tal-Perit Anthony Sutherns mogħtija waqt is-seduta tad-29 ta' Mejju 20186 u ra d-dokumenti esebiti minnu markati Dok. 68 sa' 73 tal-proċess; Ra n-Nota ta' Sottomissjonijiet tas-soċjetà Rikorrenti a fol. 80 sa' 85 tal-proċess u ra n-Nota Responsiva tal-Kummissarju tat-Taxxi a fol. In konnessjoni ma' u b'referenza għall-imsemmi trasferiment il-Kummissarju tat- Taxxi inkariga Perit biex jagħtih stima tal-valur reali ta' l-appartament trasferit, fiż-żmien tat-trasferiment. Il-Perit inkarigat mill-Kummissarju tat-Taxxi vvaluta l-appartament in kwistjoni għall-valur ta' €600,000 u in bażi għal tali stima l- Kummissarju tat-Taxxi ħareġ Likwidazzjoni ta' Taxxa bil-Kont Nru. GAUCI BALUCI 43 tal-proċess. 58 u 59 tal-proċess. 61 sa' 63 tal-proċess. 65 u 66 tal-proċess. 74 u 75 tal-proċess. 47 sa' 57 tal-proċess. datata 9 ta' Jannar 20178 fil-konfront tas-soċjetà Rikorrenti permezz ta' liema talabha tħallas is-somma ta' €21,500 bħala taxxa fuq il-valur addizzjonali taxxabbli ta' €430,000, flimkien mas-somma ta' €4,300 bħala taxxa addizzjonali. B'ittra datata 25 ta' Jannar 20179, is-soċjetà Rikorrenti oġġezzjonat għall- Likwidazzjoni ta' Taxxa maħruġa fil-konfront tagħha in bażi għas-segwenti oġġeżżjonijiet: 1. Illi fl-ewwel lok, il-valur dikjarat fl-att ta' €170,000 huwa l- valur reali tas-suq ta' l-imsemmija proprjetà; 2. Illi fit-tieni lok, għandu jingħad illi sabiex il-klijenta tiegħi kienet f'posizzjoni illi takkwista l-imsemmi fond, hija talbet finanzjament in parte (u cioè €95,000) għall-imsemmi akkwist mill-Banif Bank Malta plc, liema faċilità bankarja ġiet milqugħa, u dan anke a bażi ta' stima ta' l-istess fond illi ġiet aċċettata mill-istess Bank, u li kieku l-valur mhux wieħed reali, kieku l-bank ma kienx jaċċetta li jagħti l-faċilità illi ta; 3. Illi fit- tielet lok, l-appartament in kwistjoni ġie akkwistat fil-kundizzjoni li kien fih dak iż-żmien, sabiex a spejjeż tas-soċjetà klijenta tiegħi, dan jitwaqqa' u jinbena mill- ġdid, u dan bi spiża ta' €80,000. In segwitu għall-oġġezzjoni tas-soċjetà Rikorrenti l-Kummissarju tat-Taxxi inkariga Perit ieħor biex jagħtih stima tal-valur reali ta' l-appartament akkwistat mis-soċjetà Rikorrenti fiż-żmien tat-trasferiment. Jirriżulta li dan il-Perit kien il- Perit Anthony Dodd illi ssottometta l-istima tiegħu lill-Kummissarju tat- Taxxi fis-26 ta' April 201711. Il-Perit Mifsud Buhagiar ta s-segwenti stimi: stima għall-valur ta' €650,000 għall-appartament numru 6, f'Nru. 196, Tower Road, Ħal Farrug, Ħal Luqa, u stima għall-valur ta' €850,000 għall-overlying airspace13 - komplessivament iż- żewġ stimi ammontanti għal €1,500,000. B'Avviż datat 2 ta' Mejju 201714, il- Kummissarju tat-Taxxi għarraf lis-soċjetà Rikorrenti li b'referenza għall- oġġezzjoni tiegħek fuq il-kont imsemmi fuq, ninfurmak li l-każ reġa' intabagħat għand perit tiegħu imqabbad mid-Dipartiment. tikkonferma l-istima li kien wasal għaliha l-ewwel Perit. Għaldaqstant il-kont mhux se jinbidel. In segwitu għal din id-deċiżjoni, fit-12 ta' Ġunju 2017 il- Kummissarju tat-Taxxi reġa' ħareġ il-Likwidazzjoni ta' Taxxa bil-Kont Nru. IV133979 fil-konfront tas-soċjetà Rikorrenti fejn talabha tħallas is-somma ta' €21,500 bħala taxxa fuq il-valur taxxabbli addizzjonali ta' €430,000, is-somma ta' €4,300 bħala addizzjonali u s-somma ta' €322.50 bħala imgħax li laħaq ta' Ġunju 2017, komplessivament ammontanti għal Is-soċjetà Rikorrenti ħassitha aggravata bil-Likwidazzjoni ta’ Taxxa bil-Kont Nru. IV133979 maħruġa fil-konfront tagħha fit-12 ta’ Ġunju 2017 u interponiet dan l- appell minnha fejn titlob li l-imsemmija Likwidazzjoni ta’ Taxxa tiġi mħassra, irrevokata u annullata. Hija tibbaża l-appell tagħha fuq is-segwenti aggravji: (i) il- valur dikjarat fl-att ta’ trasferiment ta’ €170,000 huwa l-valur reali tas-suq tal- 4 tal-proċess. 5 tal-proċess. 68 tal-proċess. 71 tal-proċess. 69 tal-proċess. 70 tal-proċess. 14 A tergo ta’ fol. 24 tal-proċess. 24 tal-proċess. Il-valutazzjoni ieħor fond in kwistjoni; (ii) sabiex kienet f'posizzjoni takkwista l-fond in kwistjoni, hija talbet u ottjeniet finanzjament in parte, u cioè finanzjament għas-somma ta' €95,000, mill-Banif Bank Malta p.l.c., liema finanzjament ingħata anke in bażi għal stima tal-fond li ġiet aċċettata mill-istess Bank. Kieku l-valur dikjarat mhux wieħed reali, il-Bank ma kienx jaċċetta li jagħtiha l-faċilità; (iii) il-fond in kwistjoni ġie akkwistat fil-kundizzjoni li kien fih dak iż-żmien sabiex, a spejjeż tagħha, dan jitwaqqa' u jinbena mill-ġdid versu spiża ta' €80,000. Il-Kummissarju tat-Taxxi u (Taxxa fuq il-Proprjetà), illi tħarrek ukoll mis-soċjetà Rikorrenti, jopponu għall-appell tas-soċjetà mill-Likwidazzjoni ta' Taxxa bil-Kont Nru. IV133979 u jitolbu li l-istess jiġi miċħud u minflok l-imsemmija Likwidazzjoni ta' Taxxa tiġi kkonfermata stante li: (i) skond l-Artikolu 58(3) tal- Kap. 364 tal-Liġijiet ta' Malta, il-piż tal-prova li l-likwidazzjoni magħmula mill- Kummissarju tat-Taxxi hija ħażina jaqa' fuq is-soċjetà rikorrenti. Peress illi f'dan il-każ l-imsemmija soċjetà Rikorrenti ma hijiex bi ħsiebha tħarrek xhieda għaliex ma semmiet l-ebda xhud fir-Rikors tagħha hekk kif meħtieġ bl-Artikolu 15(2)(d) tal-Kap. 490 tal-Liġijiet ta' Malta, allura dan ifisser li hija ma tista' qatt tipprova l-każ tagħha li l-likwidazzjoni tal-Kummissarju hija eċċessiva jew hażina skond l- Artikolu 58(3) tal-Kap.364 tal-Liġijiet ta' Malta; (ii) l-istima u l-likwidazzjoni ta' taxxa mwettqa mill-Kummissarju tat-Taxxi nħadmet b'mod tajjeb fuq il-kejl it-Taxxa fuq Dokumenti u imsemmi fir-Regolament 3 tar-Regoli dwar Trasferimenti, Leġislazzjoni Sussidjarja 364.06, tant illi l-likwidazzjoni nħadmet fuq stimi mħejjija mill-Periti Carmel Caruana Pulls u Anthony Sutherns, li t-tnejn qablu li ċ-ċifra ta' €170,000 indikata fil-kuntratt ta' trasferiment datat 29 ta' April 2016 ma jirriflettix il-valur reali ta' l-appartament li jinsab fi Triq it-Torri, Tas-Sliema; (iii) bil-kemm hemm għalfejn jingħad illi appartament f'Tas-Sliema, bil-faċċata tiegħu jħares lejn il-baħar jiswa ferm aktar minn €170,000; (iv) apparte minn hekk it-tlett raġunijiet mogħtija mis-soċjetà Rikorrenti għalfejn skontha l- Likwidazzjoni ta' Taxxa maħruġa fil-konfront tagħha hija eċċessiva, ma humiex raġunijiet tajba biex titwaqqa l-imsemmija Likwidazzjoni ta' Taxxa: (a) in kwantu rigwarda l-ewwel raġuni, il-fatt li fl-att ta' trasferiment il-prezz tat-trasferiment ġie indikat fis-somma ta' €170,000, ma jfissirx li dan il-valur ma jista' jmeriħ ħadd. L-Artikolu 52 tal-Kap.364 tal-Liġijiet ta' Malta fil-fatt jipprovdi li l- Kummissarju tat-Taxxi għandu l-jedd skond il-Liġi li ma jaqbilx ma' valur dikjarat f'kuntratt ta' trasferiment. B'hekk il-prezz dikjarat waħdu ma jistax jitqies bħala prova konklussiva tal-valur reali tal-ġid trasferit, iktar u iktar meta l-kuntratt ta' trasferiment ma jkunx akkumpanjat b'valutazzjoni professjonali kif imsemmi fir- Regolament 3A tar-Regoli dwar it-Taxxa fuq Dokumenti u Trasferimenti, Leġislazzjoni Sussidjarja 364.04; (b) in kwantu rigwarda t-tieni raġuni mogħtija mis-soċjetà Rikorrenti, il-fatt li s-soċjetà ottjeniet self bankarju fl-ammont ta' €95,000 ma jfissirx li l-appartament trasferit ma jiswiex, fl-istat li kien fih meta ġie trasferit, iktar minn €170,000; (ċ) in kwantu rigwarda t-tielet raġuni mogħtija mis-soċjetà Rikorrenti, fl-ewwel lok ma jirriżultax li s-soċjetà Rikorrenti kienet involuta fil-ftehim anness mar-Rikors promotur bħala Dok. partijiet kontraenti hemm indikati huma terzi persuni li ma humiex parti f’dawn il-proċeduri. Fi kwalunkwe każ, il-fatt li l-appartament ġie akkwistat bl-iskop li jerġa’ jinbena mill-ġdid ma jfissirx li ma kienx jiswa iktar minn €170,000. Il-Kummissarju tat-Taxxi u d-Direttur (Taxxa fuq il-Proprjetà) issollevaw ukoll eċċezzjoni preliminari fis-sens illi ma kellux għalfejn jiġi mħarrek id-Direttur (Taxxa fuq il-Proprjetà) għaliex skond l-Artikolu 3 tal-Kap. 517 tal-Liġijiet ta' Malta, il-Kap tad-Dipartiment responsabbli mill-kwistjoni mertu ta' dawn il- proċeduri huwa l-Kummissarju tat-Taxxi. B'hekk ai termini ta' l-Artikolu 181B tal- Kap.12 tal-Liġijiet ta' Malta, id-Direttur(Taxxa fuq il-Proprjetà) għandu jiġi liberat mill-osservanza tal-ġudizzju, in kwantu f'dan il-każ ir-rappreżentanza ġudizzjarja tal-Gvern ta' Malta hija biżżejjed integra bil-preżenza waħdiha tal-Kummissarju tat-Taxxi. Fil-fehma tat-Tribunal l-ewwel kwistjoni li għandha tiġi trattata hija appuntu dik sollevata mill-Kummissarju tat-Taxxi u mid-Direttur (Taxxa fuq il-Proprjetà) bl- eċċezzjoni preliminari tagħhom fis-sens illi d-Direttur (Taxxa fuq il-Proprjetà) ma huwiex leġittimu kontradittur tas-soċjetà Rikorrenti fil-proċeduri odjerni u għalhekk għandu jiġi liberat mill-osservanza tal-ġudizzju. Minn eżami tal-Likwidazzjoni ta' Taxxa bil-Kont Nru. IV133979 maħruġa fid-9 ta' Jannar 201716, ossia l-Likwidazzjoni ta' Taxxa maħruġa l-ewwel darba fil-konfront tas-soċjetà Rikorrenti w anke minn eżami ta' l-Avviż tal-Kummissarju tat-Taxxi datat 2 ta' Mejju 201717, jirriżulta immedjatament evidenti li d-Direttur (Taxxa fuq il-Proprjetà) ma kienx qed jaġixxi f'ismu propio imma kien dejjem qed jaġixxi u jidher għan-nom tal-Kummissarju tat-Taxxi. Sfortunatament ma ġietx esebita kopja integra tal-Likwidazzjoni ta' Taxxa bil-Kont Nru. IV133979 maħruġa fit-12 ta' Ġunju 201718, b'dana għalhekk ma jirriżultax minn min ħarġet, iżda t-Tribunal huwa tal-fehma li bi probabilità kbira din il-Likwidazzjoni ta' Taxxa ukoll inħarġet mid-Direttur (Taxxa fuq il-Proprjetà) għan-nom tal-Kummissarju tat-Taxxi. Jirriżulta għalhekk li l-vertenza kollha in kwistjoni kienet u għadha bejn il- Kummissarju tat-Taxxi u s-soċjetà Rikorrenti bil-konsegwenza għalhekk li huwa il-Kummissarju tat-Taxxi biss li huwa l-leġittimu kontradittur tas-soċjetà f'dawn il-proċeduri u mhux ukoll id-Direttur (Taxxa fuq il-Proprjetà). Apparte dak li jirriżulta mill-Likwidazzjoni ta' Taxxa u mill-Avviż tal- Kummissarju tat-Taxxi datat 2 ta' Mejju 2017, ai termini ta' l-Artikolu 3(5) ta' l- Att dwar il-Kummissarju tat-Taxxi, Kap.517 tal-Liġijiet ta' Malta, liema Att daħal fis-seħħ fl-20 ta' Jannar 201219, il-Kummissarju għandu jkollu r-rappreżentanza legali u ġudizzjarja tal-Gvern fid-dokumenti, atti ġudizzjarji u azzjonijiet kollha li jkollhom x'jaqsmu mal-ġbir ta' taxxa u ma' kull kwistjoni oħra li d- dipartiment tat-taxxa jkollhom interess fiha20, kemm-il darba dik ir- rappreżentanza ma tkunx ġiet delegata skond is-subartikolu (4). B'effett mill-24 ta' Ġunju 201421, il-Kummissarju tat-Taxxi reġa assuma d-drittijiet, id-dmirijiet, is-setgħet u l-funzjonijiet kollha vestiti fih taħt l-Att dwar it-Taxxa fuq id- 4 tal-proċess. 17 A tergo ta' fol. 24 tal-proċess. 24 tal-proċess. 19 Avviż Legal 16 ta' l-2012. 21 Vide Gazzetta tal-Gvern ipbbulikata fit-8 ta' Awwissu 2014. Dokumenti u Trasferimenti, Kap. 364 tal-Liġijiet ta' Malta, li kienu ġew minnu delegati lid-Direttur Ġenerali (Taxxi Interni). Konsegwentement għalhekk u fid- dawl ta' dak provdut fl-artikolu tal-Liġi appena ċitat huwa evidenti li l-leġittimu kontradittur tas-soċjetà Rikorrenti fil-proċeduri odjerni huwa l-Kummissarju tat- Taxxi u mhux id-Direttur (Taxxa fuq il-Proprjetà) li, kif già ngħad iktar 'l fuq kien qed jaġixxi għan-nom tal-Kummissarju tat-Taxxi. Fid-dawl ta' dan osservat għalhekk jirriżulta evidenti li d-Direttur(Taxxa fuq il- Proprjetà) ma huwiex il-leġittimu kontradittur tas-soċjetà RIkorrenti u konsegwentement għandu jiġi liberat mill-osservanza tal-ġudizzju. Il-Kummissarju tat-Taxxi ssolleva eċċezzjoni oħra li tista' titqies - għall-inqas in parte - waħda ta' natura preliminari u cioè l-eċċezzjoni li skond l-Artikolu 58(3) tal-Kap. 364 tal-Liġijiet ta' Malta, il-piż tal-prova li l-likwidazzjoni magħmula mill-Kummissarju tat-Taxxi hija ħażina jaqa' fuq is-soċjetà rikorrenti. Peress illi f'dan il-każ l-imsemmija soċjetà Rikorrenti ma hijiex bi ħsiebha tħarrek xhieda għaliex ma semmiet l-ebda xhud fir-Rikors tagħha hekk kif meħtieġ bl-Artikolu 15(2)(d) tal-Kap. 490 tal-Liġijiet ta' Malta, allura dan ifisser li hija ma tista' qatt tipprova l-każ tagħha li l-likwidazzjoni tal-Kummissarju hija eċċessiva jew hażina skond l-Artikolu 58(3) tal-Kap.364 tal-Liġijiet ta' Malta. In forza ta' Digriet datat 28 ta' Novembru 201722, it-Tribunal ikkonċeda lis-soċjetà Rikorrenti żmien ħmistax minn dakinhar sabiex tippreżenta Nota fejn tindika x- xhieda li bi ħsiebha tressaq f'dawn il-proċeduri. Din in-Nota ġiet fil-fatt ippreżentata mis-soċjetà Rikorrenti fit-30 ta' Novembru 201723 u għaldaqstant parti minn din l-eċċezzjoni sollevata mill-Kummissarju tat-Taxxi ġiet sorvolata. Trattati dawn il-kwistjonijiet it-Tribunal ser jgħaddi biex jittratta l-appell tas- soċjetà Rikorrenti fil-mertu. In sostenn tal-pretensjoni tagħha li l-prezz dikjarat fl-att ta' trasferiment, ossia l- prezz ta' €170,000, jirrifletti l-valur reali ta' l-appartament akkwistat minnha fiz- zmien tat-trasferiment is-soċjetà Rikorrenti ressqet bħala xhud, inter alia, lill- Perit Malcolm Grech Pisani. L-imsemmi Perit ikkonferma r-rapport li huwa għamel għas-soċjetà Rikorrenti dwar l-istat ta' l-appartament in kwistjoni w kkonferma wkoll l-istima li huwa ta ta' l-imsemmi appartament, ossia dik ta' €170,000. 42 tal-proċess. 43 tal-proċess. 21 u 22 tal-proċess. Fix-xhieda li ta waqt is-seduta tal-15 ta' Jannar 201825, il-Perit Grech Pisani iddikjara li il-valur li tajt hawnhekk huwa biss għal dak is-sular. Dik il-faxxa ta' l-arja ta' appartament numru 6. Meta jiena għamilt inspection fuq il-post, il-post kien qiegħed żdingat ħafna. Apparti minn hekk kien fih problemi strutturali. Is-saqaf kellu ħafna xogħlijiet. Meta tiġi biex tagħmel xogħlijiet f'dak l-għoli mhux qisek qed tagħmlu f'terran. Ovvjament trid tower crane, l- ispejjeż li trid biex tagħmel dawk ix-xogħlijiet huma sostanzjali wkoll u m'humiex xogħlijiet normali. U strutturalment kien qiegħed ħażin ħafna l-post. Imbagħad kienu saru xogħlijiet ta' travi u l-valur tiegħu huwa jiġifieri dawn kważi kważi huwa agħar minn arja biss għaliex kieku arja taqbad u tibniha għal dak is-sular imma hawnhekk kellna nagħmlu x-xogħlijiet biex isiru x-xogħlijiet wara. … inżarmaw, inkissru, insaħħu biċċiet. Mistoqsi ta' xiex għamel stima u ta valur, il- Perit Grech Pisani wieġeb ta' dak il-fond number 6, in fatti apartment number 6 not the air space above. Il-Kummissarju tat-Taxxi rribatta għal din ix-xhieda bix-xhieda tal-Perit Anthony Sutherns, li kien il-Perit inkarigat mill-Kummissarju in segwitu għall-oġġezzjoni tas-soċjetà Rikorrenti għall-Likwidazzjoni ta' Taxxa bil-Kont Nru. ĦAL FARRUG, ĦAL LUQA maħruġa fid-9 ta' Jannar 2017, u bix-xhieda tar-rappreżentant tiegħu Alex Gauci Baluci. Apparte minnhekk il-Kummissarju esebixxa wkoll l-istimi u l-Engineer's Property Valuation Check Lists imħejjija mill-Perit Sutherns, a fol.69 sa' 73 tal- proċess. Fir-rigward ta' l-istimi tiegħu l-Perit Spagnol xehed il-proprjetà kienet kostitwita minn appartament fis-sular ta' fuq nett, penthouse inkluż l-arja libera ta' fuqu illi dak iż-żmien kienet tippermetti l-kostruzzjoni ta' erba' sulari addizzjonali fuq dan jinvolvi appartament u arja li kienu jistgħu jinbnew erba' units oħra. Kif imbagħad ikkostatajt meta għamilt l-ispezzjoni tiegħi fuq is-sit, dawn l-appartamenti addizzjonali nbnew u għalkemm ma dħaltx fil-post għax it-taxpayer m'attendiex u għalkemm ipposponejna l-appuntament fuq talba tiegħu, meta kellu jiltaqa' magħna reġa ma attendiex u għamilna dak li jissejjaħ best of judgement skond il-protocol tad-dipartiment. Dan il-best of judgement għalkemm huwa spezzjoni minn barra tal-proprjetà, illum huwa faċilitat permezz ta' sistemi Emaps ta' l- Awtorità ta' l-Ippjannar li fuqha jista' jsib il-pjanti ta' l-applikazzjonijiet allura tkun tista' tiddetermina b'mod preċiż, għalkemm ma tarax fil-fatt, dak li hemm fil-post. Jiġifieri nista' ngħid illi l-valutazzjoni tagħna għalkemm ma rajniehx 58 u 59 tal-proċess. 26 Vide xhieda mogħtija waqt is-seduta tad-29 ta' Mejju 2018, fol. 74 u 75 tal-proċess. minn ġewwa l-post, ħadt ir-ritratti minn barra u rajt l-arjiet li nbnew allura kont naf li il-valur kien ser ikun dak li fl-aħħar ikkalkulajt jiena. Il-valuri li lħaqt jiena kienu 650,000 għall-appartament eżistenti u 850,000 għall-arja li setgħu jinbnew erba' units oħra. Fir-rigward tal-valur ta' €650,000 għall-appartament eżistenti l-Perit xehed li l-valur jiġi mill-fatt illi l-appartamenti huma fuq Tower Road, Tas-Sliema, bil-veduti miftuħin tal-baħar u huma fost l-aktar real estates expensive illi hawn Malta. Ir-rappreżentant tal-Kummissarju tat-Taxxi Alex Mallia Elmgdmi xehed illi bażikament nixtieq nagħti daqsxejn ta' spjegazzjoni dwar il-valuation. Milli rajt fil-file hawnhekk rajna stima tal-Perit Grech Pisani jekk m'inix sejjer żball fil-kunjom u fl- istima tiegħu l-Perit fl-ebda mod, jekk mhux bi żvista jew inkella forsi biex ma jiġbidx id-dawl fuqha l-ħaġa, fl-ebda ħin ma semma' illi din il-proprjetà li qegħdin nitkellmu dwarha f'Tower Road, f'TasParti mill-Fgura, hija mhux sea view ta imma hija sea front. Jiġifieri jiena qed nitlob lill-Onorevoli Qorti fejn dan il-punt li huwa tant importanti sea front, f'TasParti mill-Fgura, nitfgħu ftit id-dawl, spotlight, fuqha għaliex kwalunkwe proprjetà li qed nitkellmu, Triq it-Torri, jekk hijiex appartament, jekk hijiex penthouse, whatever state it is in, jekk hijiex poorly finished jew whatever, il-fatt illi hija sea front, kemm taqsam it-triq u taqa' l- baħar, dak huwa illi naħseb fl-opinjoni tiegħi għandu jiġi meħud. Fl-istess waqt, il-Perit tagħna għamel comment fic-check list tagħna fejn qal illi din il-proprjetà is an upmarket property in a most sought after Sliema location and enjoying spectacular guaranteed sea views from its front terrace and open plan living room. Alex Gauci Baluci kkonferma li hawn qed jirreferi għall-Perit Anthony Sutherns u għall-mistoqsija tat-Tribunal li kien il-Perit fuq ta' min ibbażajtu mbagħad l- assessment li qed jiġi appellat hux hekk? Wieġeb iva hekk hu eżatt. Għalkemm Alex Gauci Baluci ddikjara li l-Likwidazzjoni ta' Taxxa bil-Kont Nru. IV133979 maħruġa fil-konfront tas-soċjetà Brahmi hija bbażata fuq l-istima tal-Perit Anthony Sutherns, li kif dikjarat mill-imsemmi Perit kienet ta' €650,000 għall-appartament, minn konsiderazzjoni akkurata tal-Likwidazzjoni ta' Taxxa bil-Kont Nru. IV133979 maħruġa fid-9 ta' Jannar 201728 u mill-ġdid fit-12 ta' Ġunju 201729, u mill-Avviż tal-Kummissarju tat-Taxxi datat 2 ta' Mejju 201730, jirriżulta li il-Likwidazzjoni tat-Taxxa mertu ta' dawn il-proċeduri ma hijiex ibbażata fuq l-istima tal-Perit Anthony Sutherns. Bil-Likwidazzjoni ta' Taxxa bil-Kont Nru. IV133979 maħruġa fil-konfront tas- soċjetà Rikorrenti fid-9 ta' Jannar 2017, il-Kummissarju tat-Taxxi ddetermina li l-valur addizzjonali taxxabbli li fuqu għandha titħallas taxxa fuq dokumenti u trasferimenti jammonta għal €430,000. Dan ifisser li l-valur likwidat mill- Kummissarju tat-Taxxi, jew aħjar stmat mill-Perit inkarigat mill-Kummissarju tat-Taxxi, bħala l-valur reali ta' l-appartament in kwistjoni fiż-żmien ta' trasferiment huwa ta' €600,000 u mhux ta' €650,000. Bl-avviż datat 2 ta' Mejju 27 Vide xhieda mogħtija waqt is-seduta tad-9 ta' April 2018, fol. 65 u 66 tal-proċess. 4 tal-proċess. 24 tal-proċess. 30 A tergo ta' fol. 24 tal-proċess. ieħor Il-valutazzjoni l-Kummissarju 2017 il-Kummissarju tat-Taxxi għarraf lis-soċjetà Rikorrenti li b'referenza għall- oġġezzjoni tiegħek fuq il-kont imsemmi fuq, ninfurmak li l-każ reġa inbagħat għand perit tiegħu imqabbad mid-Dipartiment. tikkonferma l-istima li kien wasal għaliha l-ewwel perit. Għaldaqstant il- kont mhux se jinbidel31. Di fatti fit-12 ta' Ġunju 2017 reġgħet inħarġet il- Likwidazzjoni ta' Taxxa bil-Kont Nru. IV133979 u s-soċjetà Rikorrenti mill-ġdid ġiet mitluba tħallas is-somma ta' €21,500 bħala taxxa fuq il-valur addizzjonali taxxabbli ta' €430,000, flimkien ma' taxxa addizzjonali w imgħaxijiet. Minn dan jirriżulta għalhekk li l-Kummissarju tat-Taxxi bbaża ruħu fuq stima ta' €600,000 bħala l-valur reali ta' l-appartament in kwistjoni fiz-zmien tat-trasferiment, liema stima fiż-żgur ma hijiex dik tal-Perit Anthony Sutherns. Fir-Risposta għall-appell tat-Taxxi tas-soċjetà Rikorrenti jippremetti li l-likwidazzjoni mwettqa mill-Kummissarju tat-Taxxi nħadmet b'mod tajjeb fuq il-kejl imsemmi fir-regolament 3 tar-Regoli dwar it-Taxxa fuq Dokumenti u Trasferimenti (Leġislazzjoni Sussidjarja 364.06). Kemm hu hekk il- likwidazzjoni nħadmet fuq stejjem imħejjija mill-Periti Carmel Caruana Pulls u Anthony Sutherns li t-tnejn qablu li ċ-ċifra ta' €170,000 indikat fil-kuntratt tax- xiri u bejgħ tad-29 ta' April 2016 ma jirriflettix il-valur reali ta' l-appartament li jinsab fi Triq it-Torri Tas-Sliema32. Minn dan jirriżulta għalhekk illi bi probabilità kbira l-Kummissarju tat-Taxxi bbaża l-Likwidazzjoni tat-Taxxa bil-Kont Nru. BRAHMI maħruġa fil-konfront tas-soċjetà Rikorrenti fuq stima mħejjija mill- Perit Carmel Caruana Pulls, liema Perit, għal raġunijiet li jaf biss il-Kummissarju tat- Taxxi, ma tressaqx bħala xhud biex jispjega kif wasal għall-istima tiegħu u x'fatturi ħa in konsiderazzjoni. Il-fatt li l-Perit Anthony Sutherns ivvaluta l-appartament in kwistjoni għall-valur ta' €650,000, li indubbjament huwa valur qrib għal dak ta' €600,000, ma jirrendix b'mod awtomatiku tajba u valida l-istima tal-Perit Carmel Caruana Pulls, iktar u iktar meta dik l-istima partikolari lanqas inġiebet a konjizzjoni tas-soċjetà Rikorrenti u tat-Tribunal u mhux magħruf fuq liema konsiderazzjonijiet ibbaża ruħu l-Perit Caruana Pulls biex wasal għal dik l-istima. Apparte l-fatt li già b'punt ta' prinċipju l-istima tal-Perit Anthony Sutherns ma tistax tintuża biex tiġi ġustifikata stima magħmula minn Perit ieħor, f'dan il-każ iktar u iktar dan ma jistax isir għaliex hekk kif jirriżulta mix-xhieda tal-Perit Sutherns stess, huwa ta stima best of judgement għaliex ma rnexxilux jispezzjona l-appartament akkwistat mis-soċjetà Rikorrenti. Stima best of judgement hija stima bbażata purament fuq assunzjonijiet tal-Perit dwar il-proprjetà in kwistjoni u ma tkunx stima bbażata fuq fatti attwali li jirrispekkjaw iċ-ċirkostanzi kollha li joltqu l-proprjetà trasferita. japplika ferm iktar fil-każ in eżami in kwantu l-Perit Sutherns esegwixxa l- inkarigu tiegħu fit-13 ta' Marzu 2017, u cioè kważi sena wara l-akkwist ta' l- appartament da parte tas-soċjetà Brahmi. F'tali żmien, hekk kif ikkonstatat 32 Para.3 tar-Risposta tal-Kummissarju tat-Taxxi, fol. 30 u 31 tal-proċess. mill-Perit Sutherns stess, is-sulari sovrastanti l-appartament akkwistat mis- soċjetà Brahmi kienu ġià inbnew li jfisser għalhekk li bi probatilità kbira x- xogħlijiet imsemmija mill-Perit Malcolm Ricca u minn Andrew Serracino Inglott Ebsadi già kienu saru u b'hekk l-appartament akkwistat mis-soċjetà Brahmi ma kienx għadu fl-istess stat li kien fiż-żmien tat-trasferiment. Tant l-istima tal-Perit Sutherns hija bbażata purament fuq assunzjonijiet li huwa anke assuma, b'mod għal kollox żbaljat, illi s-soċjetà Brahmi akkwistat l- appartament in kwistjoni bl-arja tiegħu. 33 Xhieda mogħtija waqt is-seduta tal-15 ta' Jannar 2018, fol. 58 u 59 tal-proċess. 34 Xhieda mogħtija waqt is-seduta tad-19 ta' Frar 2018, fol. 61 sa' 63 tal-proċess. Għalkemm il-Perit ta stima separata għall-arja, il-fatt li huwa għamel tali assunzjoni żbaljata serjament jimpinġi fuq il-validità u korrettezza ta' l- assunzjonijiet l-oħra li huwa seta' għamel biex wasal għall-istima tiegħu. Fid-dawl ta' tali fatt għalhekk, ix-xhieda tal-Perit Anthony Sutherns - u jiġi ribadit dana bla preġudizzju għall-fatt li Perit qatt ma jista' jiġġustifika u/jew jissostanzja stima magħmula minn Perit ieħor meta dik l-ewwel stima ma tkunx inġabet a konjizzjoni tat-taxpayer u tat-Tribunal - ma tistax' tissostitwixxi x-xhieda tal- Perit Carmel Caruana Pulls għall-fini li tiġi spjegata non che sostanzjata u ġustifikata l-Likwidazzjoni ta' Taxxa bil-Kont Nru. IV133979 maħruġa fil-konfront tas- soċjetà Rikorrenti. Għad illi a tenur ta' l-Artikolu 58(3) tal-Kap. 364 tal-Liġijiet ta' Malta l-piż tal- prova illi l-likwidazzjoni li dwarha jsir l-ilment hija eċċessiva jkun ta' l- appellant, il-Kummissarju tat-Taxxi jrid jpoġġi lill-appellant fil-posizzjoni li sodisfaċentement ikun jista' jipprova li l-likwidazzjoni ta' taxxa minnu kontestata hija eċċessiva. Dan ċertament ma jistax isir jekk il-Kummissarju tat-Taxxi jressaq 'il quddiem stima u l-Perit li għamel dik l-istima li però ma jkunux la l-istima fuq liema tkun ibbażata l-likwidazzjoni ta' taxxa u lanqas il-Perit li għamel l-istima fuq liema tkun hekk ibbażata l-likwidazzjoni ta' taxxa. Innegabilment il-Kummissarju tat-Taxxi jinsab f'posizzjoni ta' vantaġġ assolut fil-konfront tat-taxpayer stante li t-taxpayer irid jipprova l-eċċessività ta' likwidazzjoni ta' taxxa maħruġa fil- konfront tiegħu mingħajr però qabel l-intavolar tal-proċeduri ma jkun jaf fuq liema kriterji u konsiderazzjonijiet tkun ġiet ibbażata dik il-likwidazzjoni ta' taxxa. Fid-dawl ta' dan il-fatt, fil-fehma tat-Tribunal ma huwiex ġust fil-konfront tat- taxpayer u lanqas jagħmel ġieħ lill-Kummissarju tat-Taxxi illi fil-proċeduri ta' l- appell mill-likwidazzjoni ta taxxa sfaċċatament jabbuża minn dik il-posizzjoni ta' vantaġġ u jressaq 'l quddiem stima b'oħra u Perit b'ieħor. Fid-dawl ta' dawn il-fatti għalhekk it-Tribunal jinsab f'sitwazzjoni fejn irid jikkonsidra jekk Likwidazzjoni ta' Taxxa maħruġa mill-Kummissarju tat-Taxxi hijiex eċċessiva o meno meta fuq naħa waħda għandu x-xhieda ta' Perit, ossia l- Perit Malcolm Grech Pisani, li effettivament spezzjona l-fond ftit xhur qabel ma nxtara u ikkonferma li dan kien fi stat żdingat ħafna u kellu problemi strutturali fis-saqaf u kellhom isiru xogħlijiet esetensivi fuqu tant illi l-valur kien biss se mai fl- airspace at level 6, ossia l-arja okkupata mill-appartament, valur dan ta' €170,000, liema xhieda ma ġiet bl-ebda mod kontestata, u fuq in-naħa l-oħra pratikament ma għandu xejn għaliex il-Perit li għamel l-istima fuq liema hija bbażata l-Likwidazzjoni ta' Taxxa hawn kontestata ma xehedx f'dawn il-proċeduri u l-Perit li xehed ta stima best of judgement addirittura bbażata fuq konsiderazzjonijiet mhux għal kollox korretti. F’tali ċirkostanzi t-Tribunal iqis li ma jistax iqis u b’hekk jikkonferma bħala korretta il-Likwidazzjoni ta’ Taxxa bil-Kont Nru. IV133979 maħruġa mill- Kummissarju tat-Taxxi fil-konfront tas-soċjetà Rikorrenti. Frankament il-fatt waħdu li l-appartament in kwistjoni qiegħed fuq sea front, fatt dan li tant saħaq fuqu Alex Gauci Baluci, ma jistax jibbilanċja u b’hekk jiġġustifika Likwidazzjoni ta’ Taxxa li fl-aħħar mill-aħħar l-Kummissarju stess lanqas seħħlu juri bil-mod opportun u sodisfaċneti l-bażi tagħha. Għal dawn ir-raġunijiet hekk partikolari ta' dan il-każ, it-Tribunal jaqta' u jiddeċiedi billi: • Fl-ewwel lok, jilqa' l-ewwel eċċezzjoni tal-Kummissarju tat-Taxxi u tad-Direttur (Taxxa fuq il-Proprjetà) u jiddikjara li d-Direttur (Taxxa fuq il-Proprjetà) ma huwiex il-leġittimu kontradittur tas-soċjetà Rikorrenti u għaldaqstant jilliberah mill-osservanza tal-ġudizzju; • Fil-mertu jilqa' l-appell tas-soċjetà Rikorrenti mill-Likwidazzjoni ta' Taxxa bil- Kont Nru. IV133979 maħruġa fil-konfront tagħha u jħassar, jirrevoka u jannulla l-istess imsemmija Likwidazzjoni ta' Taxxa bil-Kont Nru. IV133979. L-ispejjeż ta' dawn il-proċeduri, salv għal dawk relattivi għad-Direttur (Taxxa fuq il-Proprjetà) jkunu a karigu tal-Kummissarju tat-Taxxi, filwaqt li l-ispejjez relattivi għad-Direttur (Taxxa fuq il-Proprjetà) jibqgħu a karigu tas-soċjetà Rikorrenti. MAĠISTRAT DEPUTAT REĠISTRATUR